
          REPUBLIKA HRVATSKA
PRIMORSKO-GORANSKA ŽUPANIJA
                  OPĆINA SKRAD
[image: ]Povjerenstvo za provedbu javnog natječaja
KLASA: 112-02/26-01/1
URBROJ: 2170-33-01-26-3
Skrad, 29. rujna 2026. godine                   

Sukladno članku 17. i članku 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 04/18, 112/19 i 17/25), Povjerenstvo za provedbu javnog natječaja objavljuje sljedeće 


UPUTE I OBAVIJESTI 
kandidatima koji podnose prijavu na javni natječaj za prijam u službu u Jedinstveni upravni odjel Općine Skrad na radno mjesto  namještenik – pomoćni radnik za komunalne poslove (1 izvršitelj/izvršiteljica na neodređeno vrijeme s punim radnim vremenom uz obvezni probni rad u trajanju od tri mjeseca) (dalje u tekstu: natječaj)
Izrazi koji se u ovom dokumentu koriste za osobe, u muškom su rodu, a odnose se ravnopravno na oba spola. 


I. Opis poslova radnog mjesta:

	OPIS POSLOVA I ZADATAKA
	Približan postotak vremena potreban za obavljanje pojedinog posla

	Čišćenje i uređenje javnih i zelenih površina , košnja trave i obrezivanje živica i nasada;
	30

	Upravljanje kotlovnicom Doma kulture;
	10

	Poslovi domara u Domu kulture i zgradi Općine;
	15

	Održavanje poslovnih i drugih prostora u vlasništvu Općine
	15

	Redovno jutarnje čišćenje snijega s prilaznog stubišta i pristupa zgradi Općine, a prema potrebi i Doma kulture;
	5

	Zimsko održavanje nerazvrstanih cesta;
	20

	Ostali poslovi po nalogu pročelnika
	5




II. Podaci o plaći radnog mjesta 
Plaću službenika čini umnožak koeficijenta složenosti poslova radnog mjesta, utvrđen člankom 2. Odluke o koeficijentima za obračun plaće službenika i namještenika u  Jedinstvenom upravnom odjelu Općine Skrad („Službene novine Općine Skrad“ broj 7/19, 3/21, 2/23, 4/23 i 3/24) koji iznosi 1,26 osnovice za obračun plaće, utvrđene Odlukom o osnovici za obračun plaće službenika i namještenika u Jedinstvenom upravnom odjelu Općine Skrad („Službene novine Primorsko-goranske županije“ 38/10 i „Službene novine Općine Skrad“ 9/23, 8/24 i 4/25), a koja iznosi 900,00 eura, uvećan za 0,5% za svaku navršenu godinu radnog staža. 


III. Prethodna provjera znanja i sposobnosti kandidata 

S kandidatima prijavljenim na Natječaj koji ispunjavaju formalne uvjete iz Natječaja  provest će se prethodna provjera znanja i sposobnosti, odnosno testiranje i intervju, radi provjere znanja i sposobnosti bitnih za obavljanje poslova radnog mjesta za koje se primaju. Vrijeme i mjesto održavanja intervjua objavit će se najmanje 5 (pet) dana prije održavanja na službenim stranicama Općine Skrad www.skrad.hr, a kandidati koji ispunjavaju formalne uvjete iz natječaja  na intervju pozivaju se putem telefona ili e-maila. Za pozvanog kandidata koji ne pristupi intervjuu smatrat će se da je povukao prijavu na javni natječaj. 

